O Νίκος Ροτζώκος σπούδασε Πολιτικές Επιστήμες στο Πάντειο Πανεπιστήμιο. Πραγματοποίησε μεταπτυχιακές σπουδές Ιστορίας στο Πανεπιστήμιο Paris I - Panthéon Sorbonne και έλαβε το διδακτορικό του δίπλωμα από το Τμήμα Κοινωνιολογίας του Παντείου Πανεπιστημίου. Εργάστηκε στο Πάντειο Πανεπιστήμιο και στο Πανεπιστήμιο Κρήτης, ενώ διδάσκει στο Τμήμα Πολιτικών Επιστημών του ΑΠΘ από το 2000 με γνωστικό αντικείμενο «Νεώτερη και Σύγχρονη Πολιτική Ιστορία της Ελλάδας». Ασχολείται ερευνητικά με το ελληνικό εθνικό κίνημα, την επανάσταση του 1821 και τη συγκρότηση του ελληνικού κράτους. Στις κυριότερες δημοσιεύσεις του περιλαμβάνονται οι μονογραφίες: Επανάσταση και Εμφύλιος το Εικοσιένα, Πλέθρον, Αθήνα 1997 και Εθναφύπνιση και Εθνογένεση. Ορλωφικά και ελληνική ιστοριογραφία, Βιβλιόραμα, Αθήνα 2007.